Mănăstirea Pasărea și povestea care a emoționat mii de oameni
Familia Sfintei Elisabeta, printre pelerini
Printre miile de pelerini veniți vineri, 5 iunie, la Mănăstirea Pasărea pentru proclamarea canonizării Sfintelor Cuvioase Filofteia și Elisabeta s-au aflat și membrii familiei Sfintei Elisabeta.

Ionela Chircu

Tatăl și surorile sale s-au închinat la racla cu moaștele celei care, până nu demult, era cunoscută de ei ca fiică și soră, iar astăzi este cinstită de întreaga Biserică Ortodoxă 
Română. 
Momentul a fost surprins în timpul pelerinajului organizat după Sfânta Liturghie și ceremonia de proclamare. În aceeași zi, mii de credincioși au trecut prin fața raclei pentru a aduce cinstire noii sfinte de la Pasărea. Moaștele sale au fost așezate într-o raclă pregătită pentru acest eveniment și vor rămâne spre închinare la mănăstirea în care și-a petrecut viața monahală. Astfel, locul care i-a fost casă în timpul vieții va fi și locul unde credincioșii o vor putea cinsti și-i vor putea cere ajutorul de acum înainte.